ШЭРАГ ПРАБЛЕМ выяўлены летась на прадпрыемстве ЖКГ. З даведзеных 22 паказчыкаў не выкананы 4 (планава-разліковыя цэны ў вывазе цвёрдых камунальных адходаў, чысты прыбытак, рэнтабельнасць, удзельныя нормы па электраэнергіі на каналізацыю). У выніку жыллёва-камунальная гаспадарка завяршыла год са стратамі – 52,6 тысячы руб. Праца па выпраўленні сітуацыі пачалася яшчэ летась. Камунальнай гаспадаркай перагледжаны нормы па электраэнергіі, аптымізавана работа лазняў, за кошт аператара другасных матэрыяльных рэсурсаў закуплены кантэйнеры для іх паасобнага збору і смеццявоз, які паступіць у другім квартале. Зроблены таксама першыя крокі па прыцягненні грантаў. Сумесна з польскім бокам пададзены заяўкі на атрыманне фінансавання для будаўніцтва ачышчальных збудаванняў, сетак каналізацыі кварталаў “Паўднёвы” і “Усходні”. У другім квартале будзе вядома пра вынікі прапаноў па грантах за кошт ЕС.